Christopher Hogwood

Christopher Jarvis Haley Hogwood (1941–2014) var en britisk cembalist, dirigent og musikkviter.
Hogwood var en av pionerene innen tidligmusikkbevegelsen på slutten av 1900-tallet.


== Liv og virke ==
Hogwood studerte musikk ved Pembroke College i Cambridge og tok timer hos Thurston Dart, Raymond Leppard og Mary Potts.


=== Academy of Ancient Music ===
Etter et ettårig stipend i Praha, ble Hogwood i 1967 medgrunnlegger av Early Music Consort. Mens den karismatiske David Munrow var midtpunktet i dette orkesteret, satte Hogwood sitt eget preg på  Academy of Ancient Music, som han grunnla i 1973. Hogwoods idé var å forstå og gjenskape komponistens intensjoner, og for å unngå eventuelle feil og misforståelser i seinere utgaver, gikk han oftest tilbake til det originale kildematerialet og utviklet sine egne utgaver. Mye av ensemblets repertoar baserte seg på disse utgavene. Siden Hogwood innså at musikere i ensemblet kunne ha sin egen, grundige forståelse av musikken som ble oppført, innførte han en demokratisk lederstil der rollen hans var å opptre som fredsmegler og endelig overdommer, heller enn å ta den tradisjonelle rollen som autoritær maestro.
Hogwood ble etterhvert engasjert i internasjonal prosjekter, og derfor fikk Paul Goodwin og Andrew Manze økt dirigentansvar. Hogwood ble emeritert leder i 2006, og Richard Egarr overtok ansvaret for ensemblet.


=== Engasjementer og professorater ===
I 1986 ble Hogwood kunstnerisk leder av Handel and Haydn Society i Boston. I perioden 1987-1992 var han musikkdirektør og senere første gjestedirigent ved Saint Paul Chamber Orchestra i Minnesota, og fra 1989 til 1993 kunstnerisk rådgiver ved Australian Chamber Orchestra. Hogwood tok også oppdrag ved flere ledende operascener, som Royal Opera House, Pariseroperaen, den tyske opera og operahuset i Sydney. Han var en dyktig utøver av klaviaturmusikk og spilte inn flere album med verk av Thomas Arne, Carl Philipp Emanuel Bach, Louis og François Couperin, William Byrd, Girolamo Frescobaldi, Giovanni Gabrieli, Orlando Gibbons, Georg Friedrich Händel og andre.
Fra 1992 til 2008 var Hogwood visiting professor ved Royal Academy of Music og fra 1992 til 1996 ved King's College London. Han var æresprofessor ved Cambridge University i perioden 2002 til 2008 og professor ved Gresham College i London fra 2010 til sin død.


== Utmerkelser ==


== Bibliografi ==
Hogwood, Christopher (2005). Handel: Water Music and Music for the Royal Fireworks (Cambridge Music Handbooks). Cambridge University Press. ISBN 978-0-521-54486-3. 
Hogwood, Christopher (1988). Handel. Thames & Hudson Ltd. ISBN 978-0-500-27498-9. 
Hogwood, Christopher (1979). The Trio Sonata (Music Guides). BBC Books. ISBN 978-0-563-17095-2. 
Hogwood, Christopher (1980). Music at Court. Gollancz. ISBN 978-0-575-02877-7. 


== Referanser ==


== Kilder ==
Barry Millington: Christopher Hogwood obituary, theguardian.com 24. september 2014, lest 7. juli 2017.
Der britische Dirigent und Cembalist Christopher Hogwood ist tot. deutschlandradiokultur.de 25. september 2014, lest 7. juli 2017.
Christopher Hogwood - obituary, telegraph.co.uk 25. september 2014, lest 7. juli 2017.


== Eksterne lenker ==
(en) Christopher Hogwood – kategori av bilder, video eller lyd på Commons 
(en) Christopher Hogwood på Internet Movie Database 
(en) Christopher Hogwood hos The Movie Database 
(en) Christopher Hogwood på Apple Music 
(en) Christopher Hogwood på Discogs 
(en) Christopher Hogwood på MusicBrainz 
(en) Christopher Hogwood på Spotify 
(en) Christopher Hogwood på Songkick 
(en) Christopher Hogwood på AllMusic 
(de) Verk av og om Christopher Hogwood i katalogen til det tyske nasjonalbiblioteket
(en) CHRISTOPHER HOGWOOD (1941-2014). Conductor, Musicologist, Keyboard player, Hogwoods websider